Limosilactobacillus reuteri

Limosilactobacillus reuteri (lehen, Lactobacillus reuteri deitua) ugaztunen heste-floran dagoen bakterio Gram positiboa da, probiotiko moduan ere erabiltzen dena. Anaerobio fakultatiboa da eta ez du esporarik sortzen.

Reuterina izeneko molekula ekoizten du, ezaugarri antibiotikoak dituena (hainbat mikrobio hiltzen ditu) . Hesteetako hainbat mikrobio patogenoren aurka eraginkorra da substantzia hori.

Ama-esnean egon ohi den bakterioa da, eta bularreko haurrek amagandiko edoskitzearekin hartzen dute .

Ugariak dira Limosilactobacillus reuteri probiotiko moduan hartzearen onurak. Hauek dira literatura zientifikoan gehien aipatzen direnak:

Umeen beherakoen sintomak hobetzen ditu 

Bularreko haurraren kolikoaren aurka eraginkorra da 

Helicobacter pylori kaltegarriaren aurka jarduten du 

Immunitate-sistemaren funtzionamendua modulatzen du 

Hanturaren aurkako ezaugarriak ditu, zitokinen ekoizpena modulatzen duelako

Txantxarraren aurka ere erabiltzen da, gaitz hori eragiten duen Streptococcus mutans-en hazkuntza inhibitzen duelako 

Heste-paretaren osotasuna sendotzen du, heste-iragazkortasuna saihestuz

Onura horiek guztiak direla-eta, gero eta gehiago erabiltzen da Limosilactobacillus reuteri probiotiko moduan

Erreferentziak

Kanpo estekak 

 Heste-flora
 probiotikoak
 Lactobacillales